| T-84 |
| --- |
| Ukrajinský T-84 s reaktívnym pancierovanímUkrajinský T-84 s reaktívnym pancierovaním |
| **Základná charakteristika** |
| Posádka | 3 muži |
| Dĺžka | 7 086 mm |
| Šírka | 3 775 mm |
| Výška | 2 215 mm |
| Hmotnosť | 46 t |
| **Pancierovanie a výzbroj** |
| Pancierovanie | kompozitný pancier, explozívne reaktívne pancierovanie |
| Hlavná zbraň | 125mm kanón KBA-3 s automatickým nabíjaním |
| Sekundárne zbrane | 1x spriahnutý 7,62 mm guľomet KT-7.621x 12,7 mm protilietadlový guľomet KT-12.7 |
| **Pohon a pohyb** |
| Pohon | Diesel KMDB 6TD-2 890 kW (1 200 k) |
| Odpruženie | torzné tyče, hydraulické tlmiče |
| Max. rýchlosť | 65 km/h |
| Pomer výkon/hmotnosť | 26 hp/tona |
| Dojazd | 540 km |
| Priechodnosť |  |

**T-84** je hlavný bojový tank ukrajinskej výroby vychádzajúci zo sovietskeho modelu T-80. Prvý prototyp bol skonštruovaný v roku 1994, a o päť rokov bol model zaradený do výzbroje ukrajinskej armády. Na rozdiel od klasickej verzie tanku T-80 má T-84 dieselový pohon (podobne ako T-80UD). Pomer výkonu k hmotnosti (26k/t) robí z tohto tanku jeden z najrýchlejších tankov na svete. Na pôvodný model nadväzuje typ T-84 Oplot s vylepšenou vežou. Prvé kusy boli zaradené do výzbroje v roku 2001. Ďalšou modifikáciou vznikol typ T-82-120-Jatagan. Je určený predovšetkým na export. Kanón je prispôsobený na klasický kaliber NATO (120 mm) a je schopný odpaľovať aj riadené strely.

Charakteristika
---------------

Tank T-84 vznikol v závode KMDB v Charkove. Hlavným hnacím motorom vývoja vlastného tanku bola snaha osamostatniť sa od ruských zbrojárskych podnikov. To bolo potrebné nielen kvôli domácim potrebám, ale aj kvôli exportu, keďže závislosť na ruských dodávateľoch značne oneskorila dodávky tankov T-80UD do Pakistanu. Hlavným rozdielom umožňujúcim rozlíšenie tankov T-80 a T-84 je zváraná veža u T-84, na rozdiel od liatych veží typických pre sovietsku konštrukčnú školu (kam patrí aj T-80).

Ako už bolo spomenuté, T-84 ponúka výborný pomer výkon/hmotnosť dosahujúci 26 k/t. Pre porovnanie, tank T-72 má pomer 18 k/t, a moderný ruský tank T-90 22 k/t. Vďaka tejto vlastnosti si T-84 vyslúžil prívlastok „lietajúci tank". T-84 je schopný pôsobiť v extrémnych klimatických podmienkach (od -40°C do 55°C), pričom posádka sa nachádza v klimatizovanom priestore.

Prehľad verzií
--------------

* **T-84**: modernizovaná verzia T-80UD s ochranným systémom Štora-1 a motorom 6TD-2 s výkonom 1 200 k
* **T-84U**: vylepšené pancierovanie (reaktívny pancier *Kontakt-5*), pomocná pohonná jednotka, satelitná navigácia, termovízia, laserový diaľkomer a i.
* **T-84 Oplot**: nová verzia s vylepšenou vežou, oddelená zásoba munície od posádky a vylepšený systém nabíjania
* **T-84-120 Jatagan**: pôvodne určený pre potreby tureckej armády, kanón vymenený za typ kalibru 120 mm schopný odpaľovať upravené protitankové rakety 9M119 Reflex (v označení NATO AT-11 Sniper) a niekoľkými ďalšími vylepšeniami vrátane nového systému riadenia paľby a spojenia
* **T-84 Oplot-M**: najnovšia a najmodernejšia verzia s vylepšeným pancierovaním a systémom ochrany
* **BREM-84**: vyslobodzovacie vozidlo
* **BMU-84**: mostný tank
* **BTMP-84**: ťažké bojové vozidlo pechoty pre päťčlenný výsadok

Iné projekty
------------

Commons
* Spolupracuj na Commons Commons ponúka multimediálne súbory na tému **T-84**

Zdroj
-----

* Archivované 2010-09-27 na Wayback Machine
* 
* Archivované 2007-05-14 na Wayback Machine